**ОТЧЕТ НА ДЕЙНОСТТА НА НЧ“СВ.САРКИС-2007“**

**ПО ПЛАН-ПРОГРАМАТА ЗА 2023г**

**През м.януари**

На 6 януари се проведе първата сбирка на децата от арменското училище на традиционната среща с Дядо Коледа. Учениците на г-жа Хачикян изнесоха музикално артистична програма с пригласянето на най-малките деца, възпитаниците от съботна детска градина „Хай Манугнер“.Всички те получиха своите новогодишни подаръци

**През м.февруари**

По повод „Св.Саркис“ – празник на влюбените, младежи и девойки от АТС“Г.Марашлян“ гостуваха в гр.Русе на младежка вечеринка .

На 18.02 се почете паметта на героят от Аварайрската битка Вартан Мамигонян. Ученици от класа по арменски език,подготвиха тематичен рецитал, а детската школа на АТС“Г.Марашлян“ представи два танца. В обявения конкурс за рисунка на тема “Вартананц“ участие взеха 6-ма ученика и 1 възрастен, чиито произведения бяха изложени в библиотеката, а участниците получиха грамоти за участието си.

На 19.02 по повод 150г от гибелта на Апостола на свободата Васил Левски участвахме в общоградско шествие и поклонение с поднасяне цветя на двата му паметника в гр.Варна.

На 26.02 направихме поредното Литературно четене под мотото „На чаша вино и още нещо“ с представяне на първата книга на Нора Ардашева „Откровенията на един Шинорик“.

В последната неделя от месеца в АДГ“Хай манугнер“ се проведе поредното Ателие за деца и родители – „Театър в куфар с Лети“, където Лети Манукова завладя децата с легендата за Баба Марта, а след това сами изработиха своите мартенички по зададената тема.

**През м.Март**

На 1 март по стар български обичай се разменяха мартенички.

На 3-ти март отбелязахме Освобождението на България от турско иго, като се присъединихме към общоградското тържество на площада пред Храм „Св.Успение Богородично“ и с полагане цветя на паметника на граф.Игнатиев

**През м.Април**

На 23 април по повод 108г от Геноцида над Арменския народ се проведе представяне живота и творчеството на Сохомон Сохомонян – Гомидас, арменски свещеник, композитор,основоположник на арменската национална музикална школа.Участваха ученици по арменски език и литература с ръководител г-жа Хачикян.

Ежегодно арменските организации и български съграждани вземат участие във факелното шествие на 23 април и полагат цветя на 24 април пред паметниците на Геноцида. Учениците към читалището взеха участие в траурното шествие и изнесоха рецитал в траурния 24 април .

В подготовката на Великденската трапеза взеха участие децата от арменското училище и детска градина, като шариха яйца, а майките приготвиха козунаци.

**През м. Май**

На 14 май 2023г се проведе концерт –спектакълът на самодейните състави „Спомен за панаира“, на който почетен гост бе з.а. на Република Армения – Арсен Крикорян. Представихме културното многообразие на нашето общество с музикално - танцов фолклор и сценография с панаирни сергии на различните етноси. Почетохме паметта на основоположника на художествената самодейност във Варна – Степан Явшаян и на патрона на танцовият ни ансамбъл – Гаяне Марашлян. В тяхна памет бяха показани танци, открояващи се с много плам и грация.

На 15 май - Читалищното настоятелство съвместно с Църковното настоятелство проведе прес конференция с гостите от Република Армения и арменци-активисти от общността. Вечерта всички бяха поканени на коктейл с кетъринг в арменския клуб.

**През м. Юни**

На 3-4 юни 2023г самодейните ни състави взеха участие в VI международен фестивал «Здравей Армения», който се провежда в гр. Пловдив. Участниците отново бяха любимци на публиката и заслужиха своите награди.

На 11 юни с дворно парти децата от арменското училище и самодейните състави отбелязаха Денят на детето. Бате Ицо ги забавлява със забавни и състезателни игри и закачки. Накрая за всички благотворителната организация ХОМ Аракс Варна почерпи с торта.

 **През м. Юли** - ваканция за всички

**През м. Август**

На 24 август камерна група на АТС“Гаяне Марашлян“ взе участие в концерта „Ереван-Еребуни“ в гр.Русе, организиран от НЧ“Анжела Чакърян-2008“. На една сцена се изявиха самодейци и професионалисти от арменски произход.Концертът бе посветен на 100 годишнината от официалното пребиваване на арменците в България.

**През м.Септември**

На 6 септември АТС“Гаяне Марашлян“ бяха поканени от AGBU да участват в модно дефиле на автентични арменски носии в двора на Археологическият музей Варна. На 23-24 септември се проведе вторият фестивал за детска песен и танц „Ереван в Бургас“, в който взеха участие най-младите ни танцьори от АТС „Гаяне Марашлян“ и рецитатори от групата по арменски език и литература, които получиха грамоти и плакети за артистичното си представяне.

**През м.Октомври**

На 1 октомври започна и новият сезон 2023/2024 за Арменска детска градина „Хай Манугнер“, а на 8 октомври официално бе даден и старта на новата учебна година за учениците по арменски език и литература,които представиха „Открит урок“ по родолюбие пред своите родители и гости.

На 7 октомври АТС „Гаяне Марашлян“ танцуваха на концерта посветен на творчеството на Шарл Азнавур, с гост солист Жаклин Таракчи.

**През м.Ноември**

На 18 ноември арменски самодеен театрален колектив „Хагоп Баронян“ Пловдив гостува на варненската арменска общност, като представи комедията „Луд №5“

Участие на ВГ“Наири“ на концерт посветен на „Християнското семейство“ по покана на НЧ“Хр.Смирненски-1946“

На 25 ноември детските самодейни състави, детската градина и учениците по арменски език представиха тържествен открит урок на тема „Моето име е Армения“.

На 26 ноември АТС „Гаяне Марашлян“ взеха участие в Есенния салон на изкуствата, организиран от Община Варна в Драматичен театър „Стоян Бъчваров“, като представиха втора версия на концерт-спектакъла „Спомен за панаира“.

**През м.Декември** се провеждат традиционните коледни базари и празнични мероприятия по учебните групи. Всички заедно подреждаме коледни дръвчета в своите стаи . Децата украсяват изпечените коледни сладки от ръцете на мама, а след това ги предлагат на благотворителния базар.

СИЛВА БОДУРЯН МАСИС БАГДАТЯН

/Секретар на НЧ“Св.Саркис-2007“Варна/ /Председател на НЧ“Св.Саркис-2007“Варна/